**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.04.2023, ora 08:00 – 23.04.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 23.04.2023, ora 07:00**

**RÂURI**

**Debitele au fost în general în scădere**, exceptând cursul mijlociu şi inferior al Prutului, unde au fost în creştere prin propagare.

Pe râurile din bazinele hidrografice: Vedea, Jiu, Olt, Vedea, Argeş, Ialomița şi pe cele din Dobrogea, debitele au fost relativ staționare.

Creşteri izolate de niveluri şi debite, s-au înregistrat pe unele râuri din bazinul superior al Argeşului şi bazinul inferior al Oltului, ca urmare a precipitațiilor, slabe cantitativ, căzute în interval şi propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Someșul Mic, Crasna, Bârzava, Moravița, Prahova, Siret (exceptând râurile din bazinele Bârladului, Trotușului și cursul superior al Putnei), bazinele superioare ale Lotrului, Cibinului, Ialomiței, bazinele mijlocii și inferioare ale Timişului şi Prutului și pe unii afluenți din bazinul superior şi mijlociu al Oltului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în scădere**, exceptând cursul inferior al Prutului, unde vor fi în creştere prin propagare.

Pe râurile din bazinele hidrografice: Vedea, Jiu, Olt, Vedea, Argeş, Ialomița şi pe cele din Dobrogea, debitele vor fi relativ staționare.

Sunt posibile creșteri de niveluri și debite, pe unele râuri din zonele montane din centrul şi sudul țării, datorită precipitațiilor, sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 22 – 23.04.2023 a fost în creștere, având valoarea de 8500 m3/s**, peste media multianuală a lunii aprilie (7900 m3/s).

În aval de Porțile de Fier debitele au fost în creștere pe sectorul Gruia – Galați și staționare pe sectorul Isaccea – Tulcea.

**Debitul la intrarea în țară (secțiunea Baziaș) va fi staționar (8500 m3/s).**

Pe tot sectorul aval de Porțile de Fier debitele vor fi în creștere.

**2.** **Situaţia meteorologică în intervalul 22.04.2023, ora 09:00 –23.04.2023, ora 06:00**

**ÎN ŢARĂ**

Valorile termice diurne, local în creștere semnificativă în est-sud-est, s-au situat ușor peste cele specifice perioadei în vestul și în nordul țării și în jurul normelor în rest. Cerul a fost variabil, temporar cu înnorări (dezvoltări noroase convective) după-amiaza și seara în zonele montane și în jumătatea de sud-est a teritoriului; au fost averse însoțite de descărcări electrice pe arii relativ extinse în Oltenia, unde izolat au fost în timp scurt cantități de apă de peste 15 l/mp și căderi de grindină (confirmate din datele rețelei hidro pentru județul Olt) și pe suprafețe mai mici în Muntenia, Dobrogea, Moldova, sudul Banatului și estul Transilvaniei. În zona montană pe alocuri au fost precipitații slabe, mixte (sub formă de ploaie, iar în Carpații Orientali, la altitudini în general de peste 1400 m și averse de lapoviță sau măzăriche și în Munții Semenic de grindină). Vântul a suflat slab și moderat, izolat cu intensificări de scurtă durată asociate averselor, în special în sudul Olteniei. Este în continuare strat de zăpadă local în zona montană înaltă unde aseară la ora 21 măsura -în platformele stațiilor meteorologice- până în jurul a 244 cm în Munții Făgăraș și în Munții Bucegi, la altitudini de peste 2000 m. Temperaturile maxime s-au încadrat între 14 grade la Miercurea Ciuc și Câmpulung și 22 de grade la Gurahonț, Chișineu-Criș, Jimbolia, Timișoara, Lugoj și Moldova Nouă, iar la ora 6 se înregistrau valori termice între 1 grad la Făgăraș și 14 grade la Moldova Nouă.

*Observație: de ieri dimineață de la ora 6 a fost în vigoare 1 mesaj de atenționare cod galben pentru fenomene meteorologice periculoase imediate, emis de către SRPV Craiova.*

**LA BUCUREŞTI**

Regimul termic a fost în continuare caracterizat de valori normale pentru această perioadă din an. Cerul a fost variabil, temporar cu înnorări în orele după-amiezii când în unele cartiere au fost ploi slabe, de scurtă durată. Vântul a suflat slab până la moderat. Temperatura maximă a fost de 18 grade la Afumați și 20 de grade la Filaret și Băneasa, iar la ora 6 se înregistrau 3 grade la stația meteo Băneasa, 6 grade la Afumați și 7 grade la Filaret.

**3. Prognoza meteorologică în intervalul 23.04.2023, ora 09:00 –24.04.2023, ora 09:00**

**ÎN ŢARĂ**

Valorile termice se vor situa în marea lor majoritate în jurul mediilor climatologice ale perioadei. Cerul va fi variabil, cu înnorări temporar accentuate în special în a doua parte a zilei; vor fi averse, pe alocuri însoțite și de descărcări electrice în zonele montane și submontane, local în centru și est și doar izolat în restul teritoriului. La munte, la altitudini de peste 1800 m, precipitațiile vor fi sub formă de lapoviță, ninsoare sau măzăriche. Izolat cantitățile de apă pot fi mai însemnate și vor fi condiții de grindină. Vântul va sufla slab și moderat, cu ușoare intensificări pe crestele montane, în sudul Banatului, dar și în timpul ploilor. Temperaturile maxime se vor încadra între 14 și 22 de grade, iar cele minime vor fi cuprinse între 4 și 11 grade, mai coborâte în depresiunile Carpaților Orientali. Izolat vor fi condiții de ceață.

**LA BUCUREŞTI**

Valorile termice vor fi apropiate de cele normale specifice datei. Cerul va fi mai mult senin în prima parte a zilei și noaptea, dar cu înnorări temporare și condiții reduse de ploaie după-amiaza. Vântul va sufla slab până la moderat. Temperatura maximă se va situa în jurul valorii de 20 de grade, iar cea minimă va fi de 5...8 grade.

**4. Buletin nivometeorologic pentru perioada 22.04.2023, ora 21 – 24.04.2023, ora 21**

**Munţii Făgăraș:** **RISC 3 - ÎNSEMNAT**

La peste 1800 m, zăpada este umezită în partea superioară la altitudini mai mici de 2200 metri, unde temperaturile diurne au fost ușor pozitive. Stratul de zăpadă este mai consistent pe versanții nordici, iar în primii 30-40 cm, stratul este relativ instabil și prezintă rezistență mai redusă. În profunzime, stratul mai vechi este în general stabilizat, cu ușoară izotermie și cruste de gheață intercalate în interior și cristale de tip cupă, spre bază. În apropierea crestelor se mai întâlnesc cornișele vechi, iar pe văi și în zonele adăpostite s-au mai păstrat depozitele mai însemnate de zăpadă. Pe pantele suficient de înclinate, stratul instabil din partea superioară poate aluneca ușor și spontan peste stratul vechi și compactat, ducând la declanșarea unor avalanșe de dimensiuni medii și mari, riscul declanșării fiind amplificat la supraîncărcări oricât de slabe, mai ales în condițiile precipitațiilor mixte, pe alocuri mai însemnate cantitativ. Unele avalanșe pot angrena și straturi mai vechi, putând coborî și la altitudini sub 1800 m.

Sub 1800 m, stratul de zăpadă este puternic umezit, iar pe fondul precipitațiilor predominant sub formă de ploaie, va continua să se topească accelerat. Pe pantele mai înclinate și umbrite de la peste 1600 m, se mai pot declanșa curgeri sau avalanșe de mici dimensiuni, riscul fiind amplificat la supraîncărcări oricât de slabe.

**Munţii Bucegi:** **RISC 3 - ÎNSEMNAT**

La peste 1800 m, în primii 30 cm stratul este relativ instabil și prezintă rezistenţă scăzută, iar la altitudini mai mici de 2200 de metri este umezit în partea superioară. În profunzime, stratul este relativ stabilizat, iar spre bază se întâlnesc cristale de tip cupă, ce pot favoriza în cazuri izolate dislocarea stratului umezit de deasupra. Pe văi și în zonele adăpostite mai sunt prezente depozite de zăpadă, iar în zona crestelor plăci și cornișe vechi. Pe pantele suficient de înclinate, stratul instabil din partea superioară poate aluneca relativ ușor și spontan peste stratul vechi și compactat, ducând la declanșarea unor avalanșe de dimensiuni medii și izolat mari, riscul declanșării fiind amplificat la supraîncărcări oricât de slabe. Unele avalanșe pot angrena și straturi mai vechi, putând coborî și la altitudini sub 1800 m.

La altitudini sub 1800 m, stratul de zăpadă s-a redus semnificativ, menținându-se pe văile umbrite de peste 1600 m. Precipitațiile sub formă de ploaie vor continua să topească accelerat stratul rămas. Inclusiv spontan vor fi condiţii pentru declanșarea unor curgeri și avalanșe de dimensiuni mici și chiar medii la altitudini de peste 1600 m, riscul fiind amplificat la supraîncărcări.

**Munţii Țarcu-Godeanu:** **RISC 3 - ÎNSEMNAT**

La peste 1800 m stratul este umezit în partea superioară și prezintă rezistență relativ scăzută în primii 20 cm. În profunzime stratul este în general stabilizat. În zona crestelor mai sunt cornișe vechi, iar pe văi și în zonele adăpostite s-au menţinut depozitele mai vechi şi însemnate de zăpadă. Temperaturile diurne vor fi pozitive, astfel că pe pantele suficient de înclinate, se pot declanșa inclusiv spontan după-amiaza avalanșe de dimensiuni mici și medii, prin alunecarea zăpezii din partea superioară peste stratul vechi și compact, riscul declanșării fiind amplificat la supraîncărcări.

La altitudini mai mici de 1800 m stratul de zăpadă va continua să se topească accelerat pe fondul ploilor și al temperaturilor pozitive inclusiv nocturne. În special între 1600 și 1800 m pe văile umbrite, unde mai exista zăpadă, se pot declanșa izolat avalanșe de dimensiuni mici, riscul declanșării acestora fiind amplificat la supraîncărcări.

**Munţii Parâng-Șureanu:** **RISC 3 - ÎNSEMNAT**

La peste 1800 metri, stratul de zăpadă este umezit și instabil pe primii 20-30 de cm. În profunzime stratul vechi este compact, cu cruste de gheață în interior. Pe văile mai adăpostite sau umbrite se întâlnesc depozite mai vechi și însemnate de zăpadă. Pe pantele suficient de înclinate, stratul instabil din partea superioară poate aluneca peste cel vechi și compact, ducând la declanșarea unor avalanșe de dimensiuni medii inclusiv spontan, riscul fiind amplificat la supraîncărcări.

La altitudini mai mici de 1800 metri stratul continuă să se topească accelerat, în condițiile precipitațiilor sub formă de ploaie și temperaturilor pozitive. La altitudini de peste 1600 m, izolat se mai pot declanșa curgeri sau avalanșe de dimensiuni mici pe văile mai umbrite, riscul fiind amplificat la supraîncărcări.

**Munţii Rodnei:** **RISC 3 - ÎNSEMNAT**

La peste 1800 m altitudine, stratul de zăpadă este umed și instabil în primii 20-30 cm. Sub acesta se află zăpada mai veche, în general stabilizată și prezintă izotermie. Pe văi și în zonele adăpostite s-au menținut din depozitele vechi de zăpadă, iar în zona crestelor cornișele. Pe fondul temperaturilor diurne ușor pozitive zăpada va continua să se topească ușor. Pe pantele suficient de înclinate și pe văile cu depozite însemnate, stratul superior instabil poate aluneca inclusiv spontan peste cel vechi și compact, ducând la declanșarea de avalanșe de dimensiuni medii și izolat chiar mari, riscul fiind amplificat la orice alte supraîncărcări.

La altitudini mai mici de 1800 m, zăpada va continua să se topească datorită temperaturilor pozitive și a precipitațiilor sub formă de ploaie. Pe pantele suficient de înclinate se pot produce avalanșe, inclusiv spontan mai ales după-amiaza, de dimensiuni mici și izolat medii la peste 1600 m, prin alunecarea stratului foarte umed de la suprafaţă peste cel vechi și înghețat, riscul declanșării acestora fiind amplificat la supraîncărcări.

**Munţii Călimani-Bistriţei-Ceahlău: RISC 3 - ÎNSEMNAT**

La peste 1800 metri, stratul este umezit și are rezistență scăzută în primii 20-25 de cm. În profunzime stratul mai vechi este relativ compact și în general stabilizat. Pe văi și în zonele adăpostite mai sunt acumulări mari de zăpadă. Precipitațiile mixte vor îngreuna suplimentar stratul instabil de la suprafață care poate aluneca inclusiv spontan, de pe pantele suficient de înclinate. Se pot astfel declanșa avalanșe de dimensiuni medii, riscul fiind amplificat la supraîncărcări oricât de slabe.

La altitudini mai mici de 1800 de metri, stratul este puternic umezit iar pe fondul precipitațiilor sub formă de ploaie, va continua să se topească. Pe pantele suficient de înclinate, atât spontan, cât și la suprasarcini, se pot declanșa curgeri și avalanșe de dimensiuni mici și izolat medii la peste 1600 m.

**Munţii Vlădeasa-Muntele Mare:** **RISC 1 - REDUS**

Stratul de zăpadă a continuat să scadă, mai ales la altitudini joase, iar ploile şi temperaturile predominant pozitive vor susține în continuare topirea accelerată. Doar izolat, pe pantele înclinate cu acumulări mai mari din zonele umbrite se pot declanșa curgeri și avalanșe de topire de dimensiuni mici, riscul fiind mai crescut la supraîncărcări.

**Evoluția vremii din ultimele 48 de ore:**

Vremea a fost apropiată de normalul termic al perioadei și ușor instabilă după-amiaza și seara. Cerul a prezentat înnorări temporare și pe arii restrânse s-au semnalat averse slabe de ploaie, iar la altitudini de peste 1800 m precipitații mixte, temporar ninsori pe crestele Carpaților Meridionali. Vântul a suflat slab și moderat, cu intensificări temporare cu viteze maxime de 65-85 km/h în zonele înalte din Carpații Meridionali și de Curbură. Temporar s-a semnalat ceață, asociată pe arii restrânse cu depuneri de chiciură pe creste. Stratul de zăpadă a scăzut în general cu 1-5 cm, cu excepția zonelor înalte din Masivele Făgăraș (nu a înregistrat variații) și Bucegi (a crescut cu 2 cm).

**În data de 22.04.2023, la ora 15,** stratul de zăpadă din platforma stațiilor meteorologice măsura:

**Carpaţii Meridionali:** 245 cm la Bâlea-Lac, 244 cm la Vf. Omu, 140 cm la Vf. Țarcu;

**Carpaţii Orientali:** 183 cm la Vf. Călimani, 90 cm la Ceahlău-Toaca, 78 cm la Vf. Iezer, 61 cm la Vf. Lăcăuți, 3 cm la Penteleu, discontiuu la Bucin;

**Carpaţii Occidentali:** 12 cm la Vf. Vlădeasa.

**Prognoza vremii în intervalul 22.04.2023 ora 21 - 24.04.2023 ora 21:**

Vremea va fi apropiată de normalul termic al perioadei și temporar instabilă. Cerul va fi variabil, cu înnorări temporar accentuate după-amiaza și seara când local se vor semnala averse de ploaie, însoţite izolat de descărcări electrice şi căderi de grindină sau măzăriche. La peste 1800 m altitudine precipitațiile vor fi mixte, trecător ninsori pe crestele Carpaților Meridionali, unde se vor depune câțiva cm de zăpadă proaspătă. Cantităţile de precipitaţii vor depăşi punctiform 15-20 l/mp. Vântul va sufla slab și moderat, cu intensificări temporare de 45-55 km/h și izolate de peste 60-70 km/h în zonele înalte din Carpații Meridionali și de Curbură. Temporar se va semnala ceață, asociată izolat și cu depuneri de chiciură pe crestele din masivele sudice și estice.

**Temperaturi prognozate în intervalul 22.04.2023 ora 21 - 24.04.2023 ora 21:**

**Peste 1800 m:** temperaturi minime: -6…-2 grade; temperaturi maxime: -2… 4 grade;

**Sub 1800 m:** temperaturi minime: -2… 5 grade; temperaturi maxime: 5…12 grade.

**Vânt la peste 2000 m:** din sector predominant nordic, cu intensificări temporare de 80-90 km/h, cu cele mai mari valori în Carpații Orientali și Meridionali.

**Altitudinea izotermei de 0 grade:** în general între 1600 şi 2100 m.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

DIRECȚIA COMUNICARE